

Informācija medijiem

22.09.2017.

**Zirgaudzētājs Roberts Škapars Zilupes novadā:**

**“Zirgs ir pustonna mīlestības.”**

**Latvijas iedvesmas stāstu vietnē TUESI.LV publicēts video par zirgaudzētāju Robertu Škaparu Zilupes novadā:** [**https://tuesi.lv/pustonna-milestibas/**](https://tuesi.lv/pustonna-milestibas/) **.**

“Latvijā ir daudz labu un kvalitatīvu zirgu, taču maz jātnieku, kas šos zirgus var parādīt. Viennozīmīgi, Latvija šajā jomā attīstās,” uzskata Roberts Škapars, kas nodarbojas ar zirgaudzēšanu Zilupes novadā.

“Zirgaudzēšana ir ļoti dārga, bet emocijas nevar novērtēt materiālās vērtībās. Zirgs ir pustonna mīlestības. Zirgs ļoti labi jūt cilvēku un nekad viņu nenodos,” ir pārliecināts Roberts.

“Cilvēki veido valdību, valsti, vidi. Vaina ir nevis Latvijā, bet cilvēkos. Viss ir jāmaina, sākot ar sevi,” saka Roberts.

“Uz Zilupi mani atveda zirgi, es esmu Latgales tālākajā nostūrī, pie pašas robežas. Man patīk Latgale, pierobežas dzīve ir savdabīga, bet interesanta. Es šeit labi jūtos un zinu, ka uzsāktais ceļš ir pareizais.”

Latvijas simtgades projekts TUESI.LV rada video stāstus par jauniem un iedvesmojošiem cilvēkiem dažādās Latvijas vietās, kuri ar savu darbu un piemēru veido labāku Latviju. Projekta īstenotāju iecere ir uzdāvināt Latvijai 100.dzimšanas dienā 100 iedvesmas stāstus par jauniem cilvēkiem Latvijas reģionos. Projektu TUESI.LV īsteno biedrība “NEXT” sadarbībā ar Izglītības un zinātnes ministriju.

Latvijas valsts simtgades svinības notiks laikā no 2017.gada līdz 2021.gadam. Latvijas valsts simtgades svinību galvenais vēstījums ir „Es esmu Latvija”, akcentējot, ka Latvijas valsts galvenā vērtība ir cilvēki, kuri ar savu ikdienas darbu veido tās tagadni un kopā ar jauno paaudzi liek pamatus rītdienai. TUESI.LV ir viena no Latvijas valsts simtgades svinību norisēm.

Papildus informācija:

Projekts “TUESI.LV”

info@tuesi.lv

22382139

TUESI.LV ir viena no Latvijas valsts simtgades svinību norisēm, kuru īsteno biedrība “NEXT” sadarbībā ar Izglītības un zinātnes ministriju.

